Хабзэм уебакъуэ хъунукъым
Бахъсэнёнок (Къэсейхьэблэ) дэт 3-нэ курыт еджапIэм иджыблагъэ щекIуэкIащ «Экстремизм — путь в никуда» зыфIаща зэIущIэр. Абы щытепсэлъыхьащ терроризмэм къихь насыпыншагъэхэмрэ цIыхум и гъащIэр зэрызэтрикъутэмрэ.
ЗэIущIэм хэтащ Бахъсэн щIыналъэм и прокурор Бэшорэ Аслъэн, абы и къуэдзэ Мырзэ Алим, Бахъсэн щIыналъэм и полицэм и унафэщIым и къуэдзэ КъуэщIысокъуэ Мурат, егъэджэныгъэмкIэ управленэм и унафэщI Абрэдж Тамарэ, къуажэм дэт курыт еджапIэхэм я унафэщIхэу Джэтокъуэ Валерий, Тажджэ Ладин, Вэрокъуэ Иринэ, КъБР-м муслъымэнхэм я IуэхущIапIэм и лэжьакIуэ Емкъуж Анзор, жылэм и Iимам Гъубжокъуэ МуIэед, психиатр-нарколог Мудуевэ Фаридэ сымэ.
Мыхэр щIалэгъуалэм епсэлъащ терроризмэр зищIысымрэ абы зэрызыщахъумапхъэмрэ ятеухуауэ. НыбжьыщIэхэм упщIэ куэд яIэу къыщIэкIати, абыхэм я жэуапи зэха- хащ.
— Терроризмэмрэ экстремизмэмрэ епха щIэпхъаджагъэм ныбжьыщIэ куэд текIуэдащ, — жиIащ Абрэдж Тамарэ. — Абы къыхэкIыу щIалэгъуалэм нэхъыбэрэ даIущIэн, щIэпхъаджагъэм зэрызыщахъумэнум теухуауэ депсэлъэн хуейщ.
Емкъуж Анзор и пса-лъэм къыхигъэщащ диным залымыгъэр зэримыдэр, фIэщхъуныгъэм теухуауэ щIалэгъуалэм къагурымыIуэ гуэр щыIэмэ, щIэныгъэ тэмэм зыбгъэдэлъ Iимамхэм зыхуагъэзэну къыхуриджащ.
Бэшорэм жиIащ мыпхуэдэ зэIущIэхэр зэрысэбэ-пыр икIи къыхигъэщащ къэралым и хабзэхэм уебакъуэ зэрымыхъунур.
Дыгулыбгъу Маринэ,
Бахъсэн щIыналъэ
администрацэм и пресс-IуэхущIапIэ.
